ai4bharat/Pralekha huggingface dataset:
وزارتِ تعلیم
تجاویز مطلوب ہیں برائے ڈرافٹ یوجی سی  ضابطے 2021
تجاویز وصول کرنے کی آخری تاریخ 15 مارچ تک کے لئے بڑھائی گئی ہے: جناب رمیش پوکھریال نشنک
نئی دہلی4 مارچ2021:مرکزی وزیر تعلیم جناب رمیش پوکھریال نشنک نے آج اطلاع دی ہے کہ یو جی سی نے ہندوستانی اور غیر ملکی اعلیٰ تعلیم کے اداروں کے درمیان جوائنٹ ڈگری، ڈوئل ڈگری اور مشترکہ پروگراموں کے لئے تعلیمی اشتراک کے ضابطوں کا مسودہ پبلک ڈومین میں دستیاب کرایا ہے اور تمام فریقوں سے اس پر صلاح اور تجاویز مانگی ہیں۔ وزیر موصوف نے تعلیمی برادری اور تمام فریقوں سے اس پر اپنی رائے اور صلاح طلب کی ہے تاکہ وزارت تعلیم قومی تعلیمی پالیسی کے اس پہلو کے مؤثر نفاذ کو کامیاب بنایا جاسکے۔ وزیر تعلیم نے یہ بھی بتایا کہ تجاویز اور صلاح مشورے موصول ہونے کی آخری تاریخ بڑھا کر 15 مارچ کردی ہے ۔ugcforeigncollaboration[at]gmail[dot]com. پر لوگ اپنی رائے بھیج سکتے ہیں۔
حکومت ہند قومی تعلیمی پالیسی 2020 پر عملدرآمد کے لئے متعدد اقدامات کررہی ہے ۔ این ای پی 2020 کے تحت غیر ملکوں میں حاصل استعار کو ڈگری دیئے جانے میں مجاز سمجھا جاسکتا ہے۔ اس کے علاوہ بجٹ 2021 کے اعلانات میں ڈوئل ڈگری، جوائنٹ ڈگری اور مشترکہ بندوبست کے ضمن میں انضباطی طریقہ کار کی تجویز رکھی گئی ہے۔ اسی کے مطابق یو جی سی نے مسودہ برائے ضابطے 2021 مرتب کیا ہے۔
یہ ضابطے ان ہندوستانی اعلیٰ تعلیم کے اداروں پر لاگو ہوں گے جو غیر ملکی اعلیٰ تعلیمی اداروں کے ساتھ اشتراک کی خواہشمند ہیں اور جس کے تحت ڈپلوما اور ڈگری بشمول پوسٹ گریجویٹ اور ڈاکٹرل پروگرام متحمل ہوں گی اور اس کے تحت اعلیٰ تعلیم کے وہ غیر ملکی ادارے بھی آئیں گے جو ہندوستان کے اعلیٰ تعلیم کے اداروں کے ساتھ اشتراک کرنا چاہتے ہیں۔
ان ضابطوں کے تحت ہندوستان اور غیر ملکی اعلیٰ تعلیمی اداروں کے درمیان تعلیمی اشتراک سے استعار کی منظوری اور ٹرانسفر، مشترکہ بندوبست، جوائنٹ ڈگری پروگرام اور ڈوئل ڈگری پروگرام میں آسانی لائی جانی چاہئے۔
مشترکہ پروگرام یا ٹویننگ بندوبست کے تحت ہندوستان کے کسی اعلیٰ تعلیم کے ادارے میں مقام درج کرانے والے طلباء اپنے تعلیمی پروگرام کو جزوی طور پر ہندوستان میں یوجی سی کے متعلقہ ضابطوں کے تحت کرنے کی اجازت ہوگی اور جزوی طور پر وہ غیر ملکی ادارے میں بھی کرسکیں گے۔ اس کے علاوہ غیر ملکی اعلیٰ تعلیم کے ادارے میں حاصل کریڈٹ ہندوستان کے اعلیٰ تعلیم کے اداروں سے ڈگری/ ڈپلوما کی تفویض میں بھی مجاز مانا جائے گا۔ جوائنٹ ڈگری پروگرام کے معاملے میں نصاب ہندوستان کے اعلیٰ تعلیمی ادارے اور غیر ملکی تعلیمی ادارے کے اشتراک سے وضع کیا جائے گا اور مذکورہ دونوں ادارے ڈگری دیں گے اور واحد سرٹیفکیٹ دیا جائے گا جس پر دونوں اداروں کے مخصوص نشان اور لوگو ہوں گے۔
غیر ملکی تعلیمی اشتراک کو جوائنٹ ڈگری، ڈوئل ڈگری اور ٹویننگ بندوبست کی سہولیات کے ساتھ مضبوط بنایاجانا چاہئے۔ اسی بندوبست سے طلباء کو دنیا سے روشناس ہونے کا موقع ملے گا۔ مختلف تعلیمی شاخوں کی بین الاقوامی سطح کے نصاب کے تحت تعلیم حاصل ہونے کا موقع ملے گا اور روزگار کے حصول میں آسانی پیدا ہوگی۔ نیز غیر ملکی طلباء ہندوستان میں تعلیم حاصل کرنے کے لئے راغب ہوں گے اور ہندوستانی یونیورسٹیوں کی بین الاقوامی رینکنگ بہتر ہوگی کیونکہ بین الاقوامی سطح پر قبولیت بہت اہم پیمانہ ہے۔
یوجی سی کا مذکورہ مسودہ دیکھنے کے لئے یہاں کلک کریں۔
ugc.ac.in/pdfnews/4258186_Draft-UGC-Academic-Collaboration-with-Foreign-HEIs-Regulations-2021.pdf
وزارت دفاع
بی ای ایل نے براہِ راست ہوا سے محفوظ پینے کے پانی کے لئے ماحولیاتی آبی جنریٹر لانچ کیا
نئی دہلی، 21 فروری / محکمۂ دفاع کی نو رتن سرکاری کمپنی بھارت الیکٹرانکس لمیٹیڈ  نے اپنا ایک نیا پروڈکٹ ‘‘ ماحولیاتی آبی جنریٹر  ’’ کی آج ایرو انڈیا – 2019 میں نقاب کشائی کی ہے ، جو پوری دنیا میں پینے کے پانی کی مسلسل بڑھتی ہوئی ضرورت کو پورا کرنے کا ایک اختراعی حل ہے ۔
فوج کے سربراہ جنرل بپن راوت نے بی ای ایل کے چیئرمین اور مینجنگ ڈائریکٹر جناب ایم وی گوتم ، ڈائریکٹروں اور دیگر سینئر عہدیداروں کی موجودگی میں اے ڈبلیو جی کا افتتاح کیا ۔
بی ای ایل کا ماحولیاتی آبی جنریٹر ماحول میں موجود رطوبت سے براہ راست پانی پیدا کرنے کے لئے استعمال کیا جا سکتا ہے ۔ وہ دن دور نہیں ، جب پینے کا پانی کرۂ ارض پر سب سے قیمتی شے بن جائے گا ۔ زیر زمین پانی ، جو پینے کے پانی کا موجودہ اہم ذریعہ ہے ، بہت تیزی کے ساتھ کم ہو رہا ہے ، جب کہ پانی کے متبادل ذرائع کی تلاش کے لئے تحقیق کی جا رہی ہے ۔
بی ای ایل کا ماحولیاتی آبی جنریٹر ماحول میں موجود رطوبت سے پانی حاصل کرنے اور اسے صاف کرنے کے لئے ایک نئی ٹیکنا لوجی کا استعمال کرتا ہے ۔ یہ صاف ، محفوظ پینے کا پانی پیدا کرنے کے لئے ماحولیاتی رطوبت کو جمع کرنے کے لئے تمازت کو استعمال کرتا ہے ۔ اے ڈبلیو جی میں ایک معدنیاتی یونٹ بھی ہے ، جو پانی کو پینے کے قابل بنانے کے لئے اس میں ضروری معدنیات کو حل کرتا ہے ۔ اے ڈبلیو جی ایک جگہ نصب ہونے والے اور موبائل دو طرح کے ڈیزائن میں تیار کیا گیا ہے اور یہ 30 لیٹر یومیہ ، 100 لیٹر یومیہ ، 500 لیٹر یومیہ اور 1000 لیٹر یومیہ کی صلاحیت میں دستیاب ہے ۔
ماحولیاتی آبی جنریٹر کو عوامی مراکز اور عوامی مقامات پر پینے کے پانی کی فراہمی کے لئے استعمال کیا جا سکتا ہے ۔ جیسے حفظانِ صحت کے مراکز ، اسکول ، کالج ، دفاتر ، ریلوے اسٹیشن ، بس اسٹینڈ ، ہوائی اڈے ، بندر گاہ ، سمندر میں تیل کے کارخانے ، فوجی تنصیبات ، دور دراز کے علاقے ، دور دراز قائم تنصیبات اور رہائشی کمپلیکس وغیرہ ۔
ماحولیاتی آبی جنریٹر سی ایس آئی آر – آئی آئی سی ٹی اور حیدر آباد کی ایک اسٹارٹ اَپ کمپنی میتری کے اشتراک سے بی ای ایل کے ذریعے تیار کیا گیا ہے ۔ اسے ایرو انڈیا – 2019 کے ہال – ای میں بی ای ایل کے اسٹال پر نمائش کے لئے رکھا گیا ہے ۔ بی ای ایل حکومتِ ہند کی اسٹارٹ اَپ انڈیا پہل کے تحت اسٹارٹ اَپ کمپنیوں کو امداد فراہم کر رہی ہے ۔
 
U. No. 1173
(Visitor Counter : 71
خواتین اور بچوں کی ترقیات کی وزارت
سی اے آر اے نے 200 خصوصی سوشل میڈیا مہمات، 10 ریاستی اورینٹیشن پروگراموں اور 700 سے زیادہ ممکنہ گود لینے والے والدین اور گود لینے والے والدین کے ساتھ تعاملی ملاقاتوں کا اہتمام کیا
نومبر 2022 میں’گود لینے سے متعلق بیداری کا مہینہ‘ منایا گیا
’گود لینے کے بارے میں بیداری کے مہینے‘ کے ایک حصے کے طور پر، سنٹرل ایڈاپشن ریسورس اتھارٹی  نے نومبر 2022 میں 10 ریاستی اورینٹیشن پروگراموں کا اہتمام کیا، 200 خصوصی سوشل میڈیا مہمات چلائیں، 700 سے زیادہ ممکنہ گود لینے والے والدین اور گود لینے والے والدین کے ساتھ تعاملی ملاقاتیں کیں۔ مرکزی حکومت کے ذریعہ 23 ستمبر 2022 کو نوٹیفائڈ نئے گود لینے کے ضوابط، 2022 کی اہم خصوصیات سے بھی انہیں واقف کرایا گیا۔ سی اے آر اے خاندانوں کے لیے گہری معلومات اور وسائل فراہم کراتے ہوئے گود لینے والوں کے سلسلے میں کام کرتی ہے۔
مہاراشٹر، کرناٹک، دمن اور دیو، چھتیس گڑھ، کیرالہ، آندھرا پردیش اور مدھیہ پردیش میں گود لینے سے متعلق بیداری کا مہینہ منایا گیا۔
گود لینے سے متعلق بیداری کا مہینہ میں متعقلین اور گود لینے کے خواہشمند منتظر خاندانوں کے درمیان گود لینے کے بارے میں بیداری پھیلائی جاتی ہے۔ گود لینے کے عمل کے ذریعے، سی اے آر اے بچوں کی طویل مدتی باز آباد کاری کو یقینی بنانے کے لیے وقف ہے۔
گود لینے کے ضوابط، 2022 کے نوٹیفکیشن کے بعد، سی اے آر اے تمام گود لینے کے معاملات کا جائزہ لے رہی ہے، جو عدالتوں میں طویل عرصے سے زیر التوا ہیں اور اس بات کو یقینی بنا رہی کہ انہیں فوری طور پر ڈسٹرکٹ مجسٹریٹ کے دفتر میں منتقل کیا جائے اور دو ماہ کے اندر ڈسٹرکٹ مجسٹریٹ کی طرف سے گود لینے کا حکم جاری کر کے اسے ختم کیا جائے۔ نئے ضوابط میں یہ بھی کہا گیا ہے کہ بچوں کو ان کے اپنے سماجی اور ثقافتی ماحول میں رکھا جائے تاکہ بچہ اور خاندان دونوں ایک دوسرے کے ساتھ تیزی سے ایڈجسٹ ہو جائیں۔ ذہنی اور جسمانی معذوری والے بچوں کو اب ہر ضلع میں سی ایم او کے ذریعے شناخت اور ان کی دیکھ ریک کی جا رہی ہے۔ اصلاح شدہ چائلڈ اڈاپشن ریسورس انفارمیشن اینڈ گائیڈنس سسٹم  نے ہندو اڈاپشن اینڈ مینٹیننس ایکٹ  کے تحت بین ملکی گود لینے کے معاملات کی آن لائن رجسٹریشن کے لیے نئے آن لائن ماڈیول ، آن لائن اڈاپشن آرڈر جاری کرنے کے لئے ضلع مجسٹریٹ کے واسطے معذوری کی تصدیق کے لیے سی ایم او کے واسطے ماڈیول شروع کئے ہیں ۔
سنٹرل اڈاپشن ریسورس اتھارٹی  جوینائل جسٹس  ایکٹ، 2015 کے ضابطوں کے تحت خواتین اور بچوں کی ترقی کی وزارت کا ایک قانونی ادارہ ہے، جس کو اندرون ملک گود لینے کو فروغ دینے اور بین ملکی گود لینے کے معاملے میں بچوں کے تحفظ اور تعاون سے متعلق ہیگ کنونشن کے مطابق بین ریاستی گود لینے کی سہولت فراہم کرانے کی ذمہ داری سونپی گئی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 13197
(Visitor Counter : 60
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 186.07 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 10,870 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1,081 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,05,410 ہوگئی ہے۔
پچھلے 24 گھنٹوں کے دوران 1,088 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.25 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.49 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,29,323 ٹیسٹ کئے گئے۔
بھارت کا مسابقتی کمیشن
سی سی آئی نے این ایچ پی ای اے ترشول ہولڈنگ بی وی کے ذریعہ اور ایک اسپیشل پرپز وہیکل کے ذریعہ انڈیا ایڈوانٹج فنڈ ایس4 آئی اور ڈائینامک انڈیا فنڈ ایس 4 یو ایس آئی کے ذریعہ میگماایچ ڈی آئی جنرل انشورنس کمپنی لمٹیڈ میں حصص کی حصولیابی کو منظوری دی
نئی دہلی،18/جو ن ۔
کمپٹیشن کمیشن آف انڈیا نے این ایچ پی ای اے ترشول ہولڈنگ بی وی کے ذریعہ اور ایک اسپیشل پرپز وہیکل کے ذریعہ انڈیا ایڈوانٹج فنڈ ایس 4 آئی اور ڈائینامک انڈیا فنڈ ایس 4 یو ایس آئی کے ذریعہ میگما ایچ ڈی آئی جنرل انشورنس کمپنی لمٹیڈ میں حصص کی حصولیابی کو منظوری دی۔
سی سی آئی نے درج ذیل تجویز کے مطابق حصولیابی کو منظوری دی ہے:
میگما ایچ ڈی آئی کی شیئر کیپٹل کے موثر طور پر25 فیصد سے کم مجموعی انٹریسٹ آئی اے ایف ایس 4 آئی اور ڈی آئی ایف کو ایک اسپیشل پرپز وہیکل کے ذریعہ: اور
میگما ایچ ڈی آئی کی شیئر کیپٹل کے موثر طور پر10 فیصد سے کم مجموعی انٹریسٹ این ٹی ایچ کے ذریعہ۔
آئی اے ایف/ ڈی آئی ایف ٹرانزیکشن اور این ٹی ایچ ٹرانزیکشن کا ذکر مجموعی طور پر مجوزہ‘ کامبی نیشن’ کے طور پر کیا گیا ہے۔
اسپیشل پرپز وہیکل کے ذریعہ کام کرنے والی آئی اے ایف ایس 4 آئی اور ڈی آئی ایف: ایس وی بیI-ایک پرائیویٹ لمٹیڈ کمپنی ہے جس کا قیام نشانے کے مطابق شیئر کیپٹل میں سرمایہ کاری کے مقصد سے آئی آر ڈی اے آئی رہنما خطوط 2017 کے مطابق انڈین کمپنی ایکٹ 2013 کے تحت عمل میں آیا ہے۔
این ٹی ایچ/ ایکوائرر 2: این ٹی ایچ ایک انویسٹ منٹ ہولڈنگ کمپنی ہےجو کہ مورگن اسٹینلی سے الحاق والی ایک کمپنی کے بندوبست والے ایک فنڈ سے تعلق رکھتی ہے۔مورگن اسٹینلی ایک مالیاتی ہولڈنگ کمپنی ہے، جو کہ عالمی سطح پر مالیاتی خدمات فراہم کراتی ہے اور اپنے ہر ایک کاروباری زمرے میں بازار کی پوزیشن کو برقرار رکھتی ہے چاہے وہ ادارہ جاتی تمسکات ہو، املاک کا بندوست ہو یا سرمایہ کا بندوبست ہو۔
میگما ایچ ڈی آئی/ ٹارگیٹ: میگما ایچ ڈی آئی ہندوستان میں صرف غیر زندگی بیمہ کاروبار میں مصروف ہے۔میگما ایچ ڈی آئی جنرل انشورنس کے میدان میں موٹر ، صحت، ذاتی حادثہ، گھر، آگ وغیرہ کے مختلف زمروں میں کام کرتی ہے۔
سی سی آئی کا مفصل آرڈر بعد میں آئے گا۔
مکانات اور شہری غریبی کے خاتمے کی وزارت
پی ایم سواندھی اسکیم کی توسیع
حکومت ہند نے پی ایم اسٹریٹ وینڈرس آتم نربھر ندھی  اسکیم کو مندرجہ ذیل التزامات کے ساتھ مارچ 2022 سے آگے بڑھا دیا ہے:
1. قرض دینے کی مدت میں دسمبر 2024 تک توسیع؛
2. بالترتیب 10,000 روپئے اور 20,000 روپئے کے پہلے اور دوسرے قرضوں کے علاوہ 50,000 روپئے تک کے تیسرے قرض کو متعارف کرانا۔
3. پی ایم سواندھی اسکیم کے تمام استفادہ کنندگان کے لیے ’سواندھی سے سمردھی‘ جزو کو ملک بھر میں توسیع دینا؛
30 نومبر 2022 تک، 31.73 لاکھ اسٹریٹ وینڈرز نے 10,000 روپئے کے پہلے قرض کا فائدہ اٹھایا ہے۔ ان میں سے 5.81 لاکھ نے 20,000 روپئے کے دوسرے قرض کا بھی فائدہہ ٹھایا ہے۔ دوسرا قرض حاصل کرنے والوں میں سے، 6,926 اسٹریٹ وینڈرز نے 50,000 روپے کے تیسرے قرض کا فائدہ اٹھایا ہے۔
وینڈنگ زون کی تشکیل سے متعلق موضوع، اسٹریٹ وینڈرز  ایکٹ، 2014 کے دائرۂ کار میں آتا ہے، جو متعلقہ ریاست/ مرکز کے زیر انتظام علاقہ کے ذریعے نافذ کیا جا رہا ہے۔ جیسا کہ ریاستوں/ مرکز کے زیر انتظام علاقوں کے ذریعہ اطلاع دی گئی ہے، اب تک کل 13,403 وینڈنگ زونوں کی نشان دہی کی گئی ہے۔
دسمبر 2024 تک 42 لاکھ اسٹریٹ وینڈرز کو پی ایم سواندھی اسکیم کے تحت فوائد فراہم کیے جانے ہیں۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں دی۔
قانون اور انصاف کی وزارت
روزگار کی فراہمی کو اولین ترجیح دینے کے وزیراعظم کے عزم کے تحت ملک بھر میں 45 مقامات پر روزگار میلوں کا انعقاد
قانون اور انصاف کے وزیر مملکت پروفیسر ایس پی سنگھ بگھیل نے وسنت کنج میں روزگار میلے میں امیدواروں کو تقرری نامے فراہم کئے
روزگار کی فراہمی کو سب سے زیادہ ترجیح دینے کے وزیراعظم کے عزم کے تحت آج ملک بھر میں 45 مقامات پر روزگار میلوں کا انعقاد کیا گیا۔ اس موقع پر وزیراعظم نے ویڈیو کانفرنسنگ کے ذریعے 71,000 نئے بھرتی ہونے والوں میں تقرری نامے  تقسیم کئے۔
قانون اور انصاف کے وزیر مملکت پروفیسر ایس پی سنگھ بگھیل، جنہوں نے شوریہ آفیسرز انسٹی ٹیوٹ، سی آر پی ایف، وسنت کنج، نئی دہلی میں منعقدہ روزگار میلہ میں شرکت کی، نے اجتماع سے خطاب کیا اور وزیر اعظم کی قیادت میں حکومت کے اقدامات کی وضاحت کی۔
انسٹی ٹیوٹ میں کل 224 اہل امیدوار موجود تھے۔ پروفیسر ایس پی سنگھ بگھیل نے امیدواروں کو تقرری نامے فراہم کئے۔
قانون اور انصاف کے وزیر مملکت پروفیسر ایس پی سنگھ بگھیل نے امیدواروں کو مبارکباد دی اور انہیں مشورہ دیا کہ یہ ان کے لیے شاندار دور میں قوم کی خدمت کرنے اور اعلیٰ عہدوں کے لیے اپنی تیاریوں کو جاری رکھنے کا ایک بہترین موقع ہے۔ آجرین کا تعلق بنیادی طور پر دفاع، مالیات، تعلیم، صحت، ریلوے، گھر، بجلی، آبی وسائل وغیرہ جیسے شعبوں سے تھا۔
وزیر اعظم کے خطاب کے بعد، قانون و انصاف کے وزیر مملکت پروفیسر ایس پی سنگھ بگھیل نے کچھ امیدواروں میں او او ایز کی فزیکل کاپیاں تقسیم کیں۔ انہوں نے امیدواروں سے بھی بات چیت کی۔
نئے تقرری حاصل کرنے والے افراد حکومت میں شامل ہو کر قوم کی خدمت کریں گے۔ وہ قوم کی تعمیر میں اہم کردار ادا کریں گے اور انڈیا@47 کا مشاہدہ کریں گے۔ یہ تقریب اس سلسلے کی دوسری تقریب ہے  جس کے تحت اگلے ایک سال کے دوران وزیر اعظم کے تصور کے مطابق 10 لاکھ تقرریاں فراہم کی جائیں گی۔
وزیراعظم کا دفتر
وزیراعظم نے بنگلورو میں شری ناداپربھو کیمپےگوڑا کے 108فٹ لمبے کانسے کے مجسمے کی نقاب کشائی کی
وزیر اعظم جناب نریندر مودی جی نے آج بنگلورو میں شری ناداپربھو کیمپے گوڑا کے 108فٹ لمبے کانسے کے مجسمے کی نقاب کشائی کی۔وزیراعظم نے مجسمے پر گلہائے عقیدت پیش کئے اور گنگا جل چڑھایا۔انہوں نے ایک پودا بھی لگایا۔
یہ مجسمہ بنگلورو کی ترقی میں شہر کے بانی ناداپربھو کیمپے گوڑا کے تعاون کی یاد میں بنایا گیا ہے۔اسٹیچو آف یونٹی کےنام سے مشہور رام وی سوتار کے ذریعہ تصور کئے گئے اور مجسمے کی شکل دئےگئے اس مجسمے کو بنانے میں 98 ٹن کانسے اور 120 ٹن اسٹیل کا استعمال کیا گیا ہے۔
وزیر اعظم نے ٹویٹ کیا؛
’’بنگلور کی تعمیر میں سری ناداپربھو کیمپے گوڑا کا کردار بے مثال ہے۔ انہیں ایک وژنری کے طور پر یاد کیا جاتا ہے جنہوں نے ہمیشہ لوگوں کی فلاح و بہبود کو ہر چیز پر ترجیح دی۔ بنگلورو میں ’اسٹیچو آف پرسپیرٹی‘ یعنی خوشحالی کے مجسمے کا افتتاح کرنے پر فخر محسوس کیا ۔‘‘
اس موقع پر وزیراعظم کے ہمراہ کرناٹک کے وزیراعلی جناب بسوا راج بومئی،کرناٹک کے گورنر جناب تھاور چند گہلوت اور مرکزی وزیر جناب پرہلاد جوشی اور دیگر معزز افراد موجود تھے۔
سائنس اور ٹیکنالوجی کی وزارت
کابینہ نےہندوستان اور امریکہ کے مابین میڈیسن کے شعبے میں باہمی اشتراک وتعاون کے لئے بین ادارہ جاتی معاہدے کو اپنی منظوری دی
نئی دہلی،17جولائی2019؍وزیر جناب نریندر مودی کی صدارت میں مرکزی کابینہ نے ہندوستان اور امریکہ کے مابین افزائشی ادویات، 3 ڈی بایوپرنٹنگ، نئی ٹیکنالوجیوں، سائنسی تصورات ؍اطلاعات اور ٹیکنالوجیوں کی لین دین اور سائنٹفک بنیادی ڈھانچے کے مشترکہ استعمال کے شعبوں میں باہمی اشتراک و تعاون کے لئے بین ادارہ جاتی معاہدے کو سابقہ تاریخ سے اپنی منظوری دی ہے۔
فوائد:
اس معاہدے کے تحت مشترکہ تحقیقی پروجیکٹس ، تربیتی پروگرامز، کانفرنس اور سیمینار تمام کوالیفائیڈ سائنس دانوں اور ٹیکنالوجی ماہرین کے لئے دستیاب رہیں گے۔علاوہ ازیں اس معاہدے کے تحت ان سائنسدانوں اور ٹیکنالوجی ماہرین کو سائنٹفک میرٹ اور مہارت کی بنیاد پر تعاون فراہم کیا جائے گا۔افزائشی ادویات اور 3ڈی بایوپرنٹنگ کے شعبے میں سائنسی تحقیق اور ٹیکنالوجی ترقیات سے نئے دانشورانہ املاک ، طریقہ کار یا مصنوعات پیدا کرنے کے لئےوسیع امکانات ہوں گے۔
اس معاہدے کے تحت دونوں ملکوں کے ادارے تکمیل شدہ جنرل تعلیمی لین دین کا تجزیہ کریں گے اورپھر اس سے مخصوص پروجیکٹوں کی ترقی کی راہ ہموار ہوگی۔ہر ایک کے اکیڈمک ، کلینکل اور تجارتی اثرات ہوں گے۔
اہم خصوصیات:
اس معاہدے کا مقصدتعلیمی سطح پر باہمی اشتراک و تعاون کے ذریعےدونوں ملکوں کے اداروں کوتعلیم اور تحقیق کے تئیں باہم تعاون فراہم کرنا ہے۔مشترکہ مفادات کے وہ شعبے جہاں باہمی اشتراک و تعاون اور معلومات کی لین دین کی شناخت کی گئی ہے، وہ درج ذیل ہیں:
- مختلف شعبوں بالخصوص 3ڈی بایو پرنٹنگ کے شعبے میں تربیت، مطالعہ اور تحقیق کے لئے طلبا اور اساتذہ کا باہمی تبادلہ؛
- مشترکہ تحقیقی پروجیکٹس پر عمل آوری؛
- معلومات اور اکیڈمک اشاعتوں کی لین دین۔
پس منظر:
سائنس اور ٹیکنالوجی کے شعبوں میں باہمی فائدے کے لئے ہندوستان اور امریکہ کے حکومت کے درمیان مستحکم اور طویل مدتی اشتراک و تعاون کیلئے حکومت ہند کی خواہش کےعین مطابق سائنس اور ٹیکنالوجی کے محکمے ، حکومت ہند کے تحت قومی اہمیت کا حامل ایک ادارہ سری چترا ٹریونل انسٹی ٹیوٹ فار میڈیکل سائنسز اینڈ ٹیکنالوجی، تری وندرم ، نے انسٹی ٹیوٹ فار ری جینریٹیو میڈیسن ، شمالی کیرولینا، یو ایس اےکے ایماء پر ویک فارسٹ یونیورسٹی ہیلتھ سائنسزکے ساتھ تعلیمی اشتراک و تعاون سے متعلق ایک معاہدے پر دستخط کئے ہیں۔ اس معاہدے پر سری چترا ٹریونل انسٹی ٹیوٹ اینڈ ٹیکنالوجی، تری وندرم کی جانب سے پروفیسر آشا کشور اور انسٹی ٹیوٹ فار میڈیکل سائنسز اینڈ ٹیکنالوجی، تری وندرم ، نے انسٹی ٹیوٹ فار ری جینریٹیو میڈیسن ، شمالی کیرولینا، یو ایس اے کے ایماء پر ویک فارسٹ یونیورسٹی ہیلتھ سائنسز کی جانب سے جناب گریگوری برک، چیف سائنس آفیسر اور سینئر ایسوسی ایٹ ڈین فار ریسرچ ایڈمن اور پروفیسر اینتھونی اتالا، ڈائریکٹر نے 13 دسمبر 2018ء کودستخط کئے تھے۔
م ن۔م ع۔ن ع
U: 3197
(Visitor Counter : 36
خلا ء کا محکمہ
مرکزی وزیر ڈاکٹر جتیندر سنگھ کا کہنا ہے کہ پی ایس ایل وی-سی53 کا 30 جون 2022 کو لانچ کرنا، ایک وقف بین الاقوامی کسٹمر مشن تھا جس میں 3 سنگاپوری سیٹلائٹس لانچ کئے گئے
لانچ نے، ہندوستانی خلائی اسٹارٹ اپس کو پی ایس4 کے بالائی مرحلے کے مدار والے پلیٹ فارم کے حصے کے طور پر اپنے ٹیکنالوجی پے لوڈز کی میزبانی کرنے کا موقع بھی فراہم کیا
سائنس اور ٹیکنالوجی کے مرکزی وزیر مملکت ؛ آراضی سائنسز کے وزیر مملکت ؛ پی ایم او، پرسنل، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ پی ایس ایل وی-سی53 کا 30 جون 2022 کو لانچ کرنا، ایک وقف بین الاقوامی کسٹمر مشن تھا جس میں 3 سنگاپوری سیٹلائٹس لانچ کئے گئے تھے۔
لوک سبھا میں ا یک سوال کے جواب میں ڈاکٹر جتیندر سنگھ نے کہا کہ اس لانچ نے، ہندوستانی خلائی اسٹارٹ اپس کو پی ایس4 کے بالائی مرحلے کے مدار والے پلیٹ فارم کے حصے کے طور پر اپنے ٹیکنالوجی پے لوڈز کی میزبانی کرنے کا موقع بھی فراہم کیا ہے۔
خلائی تحقیق کی ہندوستانی تنظیم  کے ذریعے تیار کیا گیا پی ایس ایل وی- سی 53، کامیابی کے ساتھ تین سنگاپور کسٹمر سیٹلائٹس یعنی ڈی ایس- ای او، نیو ایس اے آر اور ایس سی او او بی-1، کو کامیابی سے لانچ کیا۔ پی ایس ایل وی- سی 53، نیو اسپیس انڈیا لمیٹڈ  کے لیے دوسرا وقف تجارتی مشن تھا، جو کہ محکمہ خلاء  کے انتظامی کنٹرول کے تحت ایک مرکزی سرکاری شعبے کی کمپنی ہے۔ اس طرح این ایس آئی ایل کو بین الاقوامی صارفین کو مانگ سروسز فراہم کرنے کے لیے ، غیر ملکی زر مبادلہ کمانے کے قابل بناتا ہے۔ مزید برآں، بین الاقوامی مارکیٹ میں ہندوستانی ساختہ لانچ گاڑیوں کی مسابقت، ہر کامیاب لانچ کے ساتھ ، بڑھتی جارہی ہے۔
اسرو نے اپنے تجارتی وسائل کے ذریعے 34 ممالک کے 345 غیر ملکی سیٹلائٹس کو آن بورڈ پولر سیٹلائٹ لانچ وہیکل  سے کامیابی کے ساتھ لانچ کیا ہے۔غیر ملکی سیٹلائٹس کی لانچنگ سے حاصل ہونے والی زر مبادلہ کی مجموعی آمدنی تقریباً 56 ملین امریکی ڈالر اور 220 ملین یورو کی ہے۔
خواتین اور بچوں کی ترقیات کی وزارت
ملک میں تغذیہ کی کمی کے سبب بچوں کی اموات
نئی دہلی،17ستمبر 2020/ تغذیہ کی کمی بچوں میں موت کا براہ راست سبب نہیں ہے۔ تاہم ، یہ قوت مدافعت کو کم کرکے بیماریوں کے لگنے اور موت میں اضافہ کرسکتاہے۔ تغذیہ کی کمی کے شکار بچے عام طورپر عام بچوں سے کہیں زیادہ انفیکشن اور بیماریوں کا شکار ہوتے ہیں۔ مجموعی طور پر 5اموات کی شرح اموات 80 ہزار زندہ پیدائشوں پر 74.3سے گھٹ کر 49.7رہ گئی ہے۔
حکومت نے تغذیہ کے مسئلے کو اہم ترجیحات میں شامل کیا گیا ہے اور تغذیہ سےمتعلق مختلف پہلوؤں پر کام کرنے کے لئے ریاستوں /مرکز کے زیر انتظام علاقوں کے ذریعہ کئی اسکیموں /پروگراموں کو نافذ کررہی ہے۔ یہ وزارت پردھان منتری ماتر وندھنا یوجنا، آنگن واڑی خدمات اور نوجوان خواتین کےلئے امبریلا انٹی گریٹیڈ چائلڈ ڈیولپمنٹ سروسیز اسکیم  کے تحت ملک میں حاملہ خواتین اور دودھ پلانے والی ماؤں اور بچوں کے درمیان تغذیہ کی کمی کے مسئلےکو حل کرنے کے لئے راست ہدف مداخلت کی عمر کے طور پر لاگو کررہی ہے۔
خواتین اور بچوں کے فروغ کے مرکزی وزیر محترمہ اسمرتی زوبین ایرانی نے یہ معلومات آج راجیہ سبھا میں پوچھے گئے ایک سوال کے تحریری جواب میں فراہم کی۔
م ن۔ ش ت ۔ ج
Uno-5563
(Visitor Counter : 57
بھارتی چناؤ کمیشن
قانون ساز اسمبلی کے ممبران  کے ذریعے بالترتیب آندھرا پردیش اور تلنگانہ کی قانون ساز کونسل کے دو سالہ انتخابات – انتخابات کا التوا
آندھرا پردیش قانون ساز کونسل کے 03  ممبران اور تلنگانہ قانون ساز کونسل کے 06  ممبران، جو کہ متعلقہ قانون ساز اسمبلیوں کے ممبران کے ذریعے منتخب کیے گئے تھے، کی مدت کار بالترتیب 31 مئی، 2021 اور 03 جون، 2021 کو نیچے دی گئی تفصیلات کے مطابق ختم ہو رہی ہے:
|
|
حلقہ انتخاب کا زمرہ
|
|
ریٹائرمنٹ کی تاریخ
|
|
سیٹوں کی تعداد
|
|
منتخب کنندگان
|
|
آندھرا پردیش
|
|
ایم ایل اے کے ذریعے
|
|
31.05.2021
|
|
03
|
|
قانون ساز اسمبلی کے ممبران
|
|
تلنگانہ
|
|
ایم ایل اے کے ذریعے
|
|
03.06.2021
|
|
06
|
|
قانون ساز اسمبلی کے ممبران
- عوام کی نمائندگی کے قانون، 1951 کی دفعہ 16 کے التزامات کے مطابق، ریاستی قانون ساز کونسل کی سیٹوں، جو ممبران کی مدت کار کے خاتمہ پر خالی ہونے والی ہیں، کو مذکورہ مدت کار کے خاتمہ سے پہلے دو سالہ انتخابات کراکر بھرے جانے کی ضرورت ہے۔
- الیکشن کمیشن نے آج اس معاملے کا جائزہ لیا ہے اور یہ فیصلہ کیا ہے کہ ملک میں کووڈ-19 کی دوسری لہر کے اثرات کے سبب بالترتیب آندھرا پردیش اور تلنگانہ کی قانون ساز کونسل کے لیے دو سالہ انتخابات منعقد کرنا تب تک مناسب نہیں ہوگا، جب تک کہ وبائی مرض کی حالت میں قابل ذکر بہتری نہیں ہوتی اور حالات ان دو سالہ انتخابات کے لیے موافق نہیں ہو جاتے۔
- کمیشن متعلقہ ریاستوں سے اِن پٹ لینے اور این ڈی ایم اے / ایس ڈی ایم جیسے حکام سے وبائی مرض کی حالت کا اندازہ لگانے کے بعد مستقبل میں مناسب وقت پر اس سلسلے میں فیصلہ کرے گا۔
محنت اور روزگار کی وزارت
مرکز نے نرسنگ ماؤں  کے لئے گھر سے کام کرنے کی حوصلہ افزائی کرنے کے لئے ریاستی /مرکز کے زیر انتظام علاقوں کی حکومتوں کے لئے مشاورت جاری کی
نئی دہلی،1جون2021/ جاری کووڈ-19 وبا کے دوران کام پر خصوصی طور سے نرسنگ ماؤں کےمفاد کے تحفظ کے لئے کی گئی ایک تازہ ترین تبدیلی میں، حکومت نے تمام ریاستوں /مرکز کے زیر انتظام علاقوں کی حکومتوں کو نرسنگ ماؤں کے لئے گھر سے کام کرنے کی حوصلہ افزائی کرنے کے لئے ایک مشورہ یا صلاح جاری کی ہے۔ میٹرنیٹی بنیفٹ  ایکٹ 2017 کی دفعہ 5 کے تحت نرسنگ ماؤں کے لئے ورک فروم ہوم کی اجازت کی تجویز رکھی ہے۔ ایکٹ میں تجویز ہے کہ جہاں کسی خاتون کو سونپے گئے کام کی فطرت ایسی ہے کہ وہ گھر سے کام کرسکتی ہے ، تو آجر اسے ایسی مدت کے لئے میٹرنیٹی بنیفٹ فراہم کرنے کے بعد ایسا کرنے کی اجازت دے سکتا ہے اور ایسی شرطوں پر جو آجر اور خاتون کی آپسی رضا مندی پر مبنی ہوسکتی ہے۔
کووڈ وبا کے دوران نرسنگ ماؤں اور ان کے بچوں کے غیرمحفوظ ہونے کو دھیان میں رکھتے ہوئے اور انہیں کورونا وائرس کے انفیکشن سے بچانے کے لئے محنت اور روزگار کی وزارت نے تمام ریاستوں اور مرکز کے زیر انتظام علاقوں کی حکومتوں کو آجروں کو ایسی اجازت دینے کے لئے ترغیب دینے کی صلاح جاری کی ہے۔ جہاں بھی کام کی فطرت اجازت دیتی ہے وہاں نرسنگ مائیں گھر سے کام کریں۔ ریاستی حکومتیں اور مرکز کے زیر انتظام علاقوں سے درخواست کی گئی ہے کہ خاتون کارکنان اور آجروں کے درمیان مذکورہ ایکٹ کی دفعہ 5 کے بارے میں بیداری پیدا کرنے کے لئے قدم اٹھائے جائیں۔ ریاستی حکومتوں اور مرکز کے زیر انتظام علاقوں سے مزید درخواست کی گئی ہےکہ جہاں کہیں بھی کام کی فطرت اجازت دیتی ہے، ایکٹ کی دفعہ 5 کے مطابق زیادہ سے زیادہ نرسنگ ماؤں کو گھر سے کام کرنے کی اجازت دینے کے لئے آجروں کو صلاح /مشورہ جاری کیا جاسکتا ہے۔ یہ اطلاع دی گئی ہے کہ آجروں کو مشورہ دیا جائے کہ وہ بچہ کی پیدائش کی تاریخ سے کم سے کم ایک سا ل کی مدت کے لئے نرسنگ ماؤں کو گھر سے کام کرنے کی اجازت دیں، جہاں کہیں بھی کام کی فطرت یہ اجازت دیتی ہو۔
کووڈ کے دوران نرسنگ ماؤں کی حفاظت کرنے کے علاوہ،جہاں بھی کام کی فطرت ایسا کرنا کی اجازت دیتی ہے، وہاں گھر سے کام کرنے کی سہولت دینے کے علاوہ یہ قدم نرسنگ ماؤں کو نوکری یا روزگار میں بنے رہنے میں اہل بنائے گا۔ اس طرح،اس تجویز کا نفاذ کرے گا۔ لیبر فورس میں خواتین کی حصہ داری بڑھانے میں ایک اہل آلے کے طور پر کام کرے گا۔ یہ ایک خوشحال ورک فورس بنانےمیں بھی تعاون دے گا۔
ش ح۔ ش ت۔ج
Uno-5054
(Visitor Counter : 131
وزیراعظم کا دفتر
وزیراعظم نے انٹرنیشنل ٹیلی کمیونیکیشن یونین کی سکریٹری جنرل ، دورین بودگان- مارٹن سے ملاقات کی
وزیراعظم جناب نریندرمودی نے انٹرنیشنل ٹیلی کمیونیکیشن یونین کی سکریٹری جنرل ، دورین بودگان- مارٹن سے ملاقات کی ہے۔ دونوں ممتاز شخصیات نے ایک بہتراورہمہ گیر کرۂ ارض کے لئے ڈجیٹل ٹیکنولوجی کو بروئے کارلانے کے بارے میں وسیع تبادلہ خیال کیا۔
محترمہ دورین بودگان –مارٹن کے ٹوئیٹ کے جواب میں وزیراعظم نے ٹوئیٹ کیا :
‘‘ آئی ٹی یو @ سکریٹری جنرل دورین بودگان-مارٹن سے ملاقات کرکے خوشی ہوئی۔ ہم نے ایک بہتراورہمہ گیر کرہ ٔارج کے لئے ڈجیٹل ٹیکنولوجی کو بروئے کارلانے کے بارے میں تفصیلی تبادلہ خیال کیا۔’’